
KLASA: 335-01/26-01/79
URBROJ: 2198-1-02-26-3
Zadar, 05. studenog 2026.

Temeljem članka 36.  Statuta Grada Zadra („Glasnik Grada Zadra“, broj 9/09, 28/10, 3/13, 9/14, 2/15 – pročišćeni tekst; 3/18, 7/18 – pročišćeni tekst, 5/19, 2/20, 3/21 i 14/23 – pročišćeni tekst) i Odluke o raspisivanju Javnog poziva (KLASA: 335-01/26-01/79; URBROJ: 2198-1-02-26-2) od 05. studenog 2026. godine, Gradonačelnik Grada Zadra, r a s p i s u j e

JAVNI POZIV ZA ISKAZ INTERESA
za sudjelovanje ugostiteljskih objekata i hotela u promociji manifestacije Advent u Zadru
kroz prigodnu ponudu

PREDMET POZIVA:
Grad Zadar poziva sve ugostitelje i hotelijere s područja Grada Zadra na iskaz interesa za sudjelovanje u promociji Adventa u Zadru kroz razvoj i ponudu prigodnih adventskih sadržaja.
Cilj ovog poziva je jačanje suradnje između Grada Zadra, ugostiteljskog i hotelijerskog sektora kroz zajednički doprinos stvaranju prepoznatljive ponude građanima i posjetiteljima tijekom adventskog razdoblja te doprinijeti promociji Zadra kao privlačne adventske destinacije kroz razvoj tematskih ugostiteljskih usluga i proizvoda.
Sudjelovanjem u ovoj inicijativi ugostitelji i hotelijeri imaju priliku aktivno sudjelovati u oblikovanju adventske ponude te doprinijeti stvaranju jedinstvene blagdanske atmosfere koja svake godine privlači sve veći broj posjetitelja.
TRAJANJE MANIFESTACIJE: 24.11.2026. – 2.1.2027.
CILJANA SKUPINA SUDIONIKA:
Na Poziv se mogu prijaviti svi ugostiteljski objekti i hoteli koji obavljaju djelatnost na području Grada Zadra te:
· posjeduju važeću dozvolu/rješenje za obavljanje ugostiteljske ili hotelijerske djelatnosti
· nemaju nepodmirenih dugovanja prema Gradu Zadru i Poreznoj upravi
OBLIK SUDJELOVANJA:
Ugostiteljski objekti i hoteli mogu sudjelovati kroz:
1. Razvoj prigodne adventske ponude:
0. Tematske adventske i prigodne jelovnike 
0. Ponudu tradicionalnih jelovnika i lokalnih prehrambenih proizvoda
0. Adventske smještajne paket aranžmane (hoteli)
0. Radionice i degustacije
1. Uređenje prostora:
1. Prigodna dekoracija prostora, izloga i terasa
1. Korištenje vizualnog identiteta manifestacije
PRAVA I OBVEZE SUDIONIKA:
Grad Zadar osigurava:
· Službeni vizualni identitet manifestacije za korištenje
· Promociju sudionika putem službenih kanala Grada Zadra i TZ Grada Zadra
· Promociju manifestacije u zajedničkim kampanjama i aktivnostima.
Sudionici se obvezuju:
· Osigurati kvalitetnu i autentičnu adventsku ponudu
· Koristiti službeni vizualni identitet
· Održavati standarde kvalitete tijelom trajanja manifestacije
· Poštivati sve važeće javnozdravstvene i sigurnosne propise sukladno uvjetima djelatnosti
SADRŽAJ PRIJAVE:
Prijave se podnose na službenom obrascu u kojemu je potrebno navesti:
1. Osnovni podaci o objektu:
· Naziv ugostiteljskog objekta/hotela
· OIB poslovnog subjekta
· Adresa objekta
· Odgovorna osoba
· Kontakt odgovorne osobe
· Kratki opis dosadašnjeg poslovanja i ponude objekta

1. Opis planirane adventske ponude:
· Navesti vrstu, sadržaj i posebnosti planirane ponude

1. Vizija sudjelovanja u promociji manifestacije
· Opisati na koji način prijavitelj planira doprinijeti prepoznatljivosti i kvaliteti manifestacije

1. Dokaz o registraciji djelatnosti
·  Izvadak iz Obrtnog registra ili izvadak iz Sudskog registra
· Preslik rješenja o ispunjavanju minimalnih tehničkih uvjeta za odgovarajuću vrstu ugostiteljskog objekta

1. Dokaz o poreznoj i financijskoj urednosti:
· Potvrda nadležne Porezne uprave o stanju duga (ne starije od 30 dana od dana podnošenja prijave)
· Potvrda Grada Zadra o nepostojanju dugovanja (ne starije od 30 dana od dana podnošenja prijave)

Prijave se podnose putem obrasca najkasnije do 16. studenog 2026. putem e maila: irina.petani@grad-zadar.hr 

